1. Osavõtt kõikidest tundidest on kohustuslik. Õppetunnid toimuvad koolis või väljaspool kooli ekskursiooni või õppekäiguna vastavalt tunniplaanile.  2. Koolimaja uks avatakse 7.00 ja suletakse 19.00. Õppetunnid algavad koolis kell 8.00. Õpilane saabub vähemalt kümme minutit enne tunni algust (lapsevanem peab tagama õpilase õigeaegse kooli jõudmise);  3. Kui klassiruumi õhutemperatuur langeb alla 15º C, lühendatakse 5.-9. klassi õpilastel õppetunde, 1.-4. klassi õpilastel jäävad õppetunnid ära. Õppetunnid jäetakse ära, kui klassiruumi õhutemperatuur on alla 13º C. Kui välisõhu temperatuur on -24º C ja madalam, siis jääb õppetöö ära 1.-4. klassi õpilastel, -28º C ja madalama temperatuuri juures jääb õppetöö ära 5.-9. klassi õpilastel. Madalast välisõhu temperatuurist hoolimata kooli tulnud õpilastele korraldatakse kojusaatmise võimaluseni erinevaid tegevusi.  4. Talvel ei toimu õues kehalise kasvatuse tunnid 1.-4. klassi õpilastele, kui õhutemperatuur langeb alla 15º C (?), 5.-9. klassi õpilastele, kui õhutemperatuur langeb alla 18º C.  5. Õppetööst on reeglina lubatud puududa arstitõendi alusel, lapsevanema tõendi alusel on lubatud puududa kuni 3 koolipäeva.  6. Erandjuhtumid puudumise kohta lahendab esindaja avalduse alusel klassijuhataja.  7. Õpilase puudumine ei vabasta teda õppematerjali omandamisest ega puudutud tunnis antud õppeülesande tähtajalisest täitmisest.  8. Valga Põhikooli õpilased ja õpetajad osalevad kooliaasta ava- ja lõpuaktusel vastavalt statuutidele.  9. Tundidesse ei ole lubatud hilineda. Õpilane peab viibima õppetunni ajal õppetunnis. Kui kooli töötajate tegevuse tulemusena või kooli esindamise eesmärgil võistlustel, üritustel või olümpiaadidel ei saa õpilane viibida õppetunnis, siis sellest teavitab aineõpetaja lapsevanemat ning taotleb õppealajuhatajalt kirjalikku nõusolekut õpilase vabastamise kohta õppetunnist.  10. Lapsevanem tagab, et kõik õppetööks vajalikud vahendid ja materjalid on õpilasel olemas ja koolis kaasas.  11. Koduste ülesannete täitmine on kohustuslik.  12. Igal lapsel peab olema nõuetekohaselt täidetud õpilaspäevik. Õpilaspäevikus peab olema igal nädalal lapsevanema allkiri. Koolist saadetud teadetele kirjutab alla lapsevanem või hooldaja.   13. Õppetunni kellahelina annab elektrooniline koolikell-raadiosüsteem (elektrikatkestuse korral helistab kella koolitädi) 2 minutit enne tunni algust. Tund algab teise kellahelinaga.  14. Valga Põhikoolis on mobiiltelefoni helinaks on "hääletu" ja õppetunni ajal telefonile ei vastata ega tehta "väljuvaid kõnesid" ning ei saadeta sõnumeid